stanford-oval/wikipedia huggingface dataset:
DAN DAN โคโกโระฮิกาเรเตกุ
รายชื่อเพลง

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "DAN DAN โคโกโระฮิกาเรเตกุ" (DAN DAN 心魅かれてく - Dan Dan Kokoro Hikarete'ku) | อิซูมิ ซากาอิ | เท็ตสึโร โอดะ |   |
| 2. | "เดียร์โอลด์เดยส์" (Dear Old Days) | ยูยะ อาซาโอกะ | ยูยะ อาซาโอกะ |   |
| 3. | "DAN DAN โคโกโระฮิกาเรเตกุ (ออริจินัลคาราโอเกะ)" (DAN DAN 心魅かれてく (Original Karaoke) - Dan Dan Kokoro Hikarete'ku (Original Karaoke)) |   | เท็ตสึโร โอดะ |   |
เกี่ยวกับเพลง

เนื้อเพลงของเพลง "DAN DAN โคโกโระฮิกาเรเตกุ" นี้เขียนโดยอิซูมิ ซากาอินักร้องนำของวงซาร์ด ซึ่งเคยเขียนเพลงให้กับวงฟิลด์ออฟวิวมาก่อนในสามซิงเกิลก่อนหน้าของฟิลด์ออฟวิว โดยเนื้อเพลงในเพลงนี้ไม่มีความเกี่ยวข้องใด ๆ เกี่ยวกับดราก้อนบอลเลย แต่เนื้อเพลงมีเนื้อหาเกี่ยวกับการสารภาพความรักให้กับอย่างอื่นที่สำคัญกว่า อย่างไรก็ดีเพลงดังกล่าวได้ถูกนำไปแปลเป็นหลายภาษาและบางภาษาก็เลือกที่จะใส่เนื้อเพลงที่มีความหมายเกี่ยวกับดราก้อนบอลลงไป ภายหลังซาร์ดได้ร้อง Cover เพลงนี้ในอัลบั้ม ทูเดย์อีสอะนาเธอร์เดย์ (อังกฤษ: Today is Another Day) ของตนเองโดยเวอร์ชัน Cover ดังกล่าวเรียบเรียงโดยไดซูเกะ อิเกดะ และในส่วนของเวอร์ชันต้นฉบับของฟิลด์ออฟวิวเรียบเรียงโดยฮายามะ ทาเคชิ
ในช่วงที่เพลงนี้ออกวางจำหน่าย จุง อาเบะ (ญี่ปุ่น: 安部 潤; โรมาจิ: Jun Abe) ได้ออกจากวงไป ทำให้บนปกของซิงเกิลดังกล่าวมีสมาชิกเพียงสามคนจากสี่คน ทั้งสามคนได้แสดงในรายการมิวสิกสเตชันของทีวีอาซาฮีเพื่อโปรโมตซิงเกิล และในพีวีก็ปรากฏพวกเขาเพียงสามคน โดยพีวีดังกล่าวถ่ายในห้องสมุดของมหาวิทยาลัยโคกากูอิง แสดงภาพเด็กสาวเปิดหนังสือที่หน้าปกชื่อ FIELD OF VIEW แล้วเชื่อมไปยังภาพการแสดงในพีวีของพวกเขา
เวอร์ชันภาษาอื่น

ในเวอร์ชันภาษาอื่น ได้ถูกมาร้องเพลงถึง 11 ภาษาคือ จีน, อังกฤษ, เยอรมัน, อิสราเอล, โปรตุเกสบราซิล, โปรตุเกสยุโรป, สเปนเม็กซิโก, สเปนชิลี, สเปนกัสติยา, กาตาลา, บาสก์, กาลิเซีย, เกาหลี และไทย โดยประเทศไทยเคยวางจำหน่ายในอัลบั้ม ปาร์ตี้การ์ตูนดังชุดที่ 1 ซึ่งเป็นรวมเพลงแปลงจากอนิเมะที่ฉายทางช่อง 9 ในขณะนั้น
ดูเพิ่ม

มาคะฟุชิกิ แอดเวนเจอร์!
CHA-LA HEAD-CHA-LA
WE GOTTA POWER
Platycerium superbum

| Platycerium superbum |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Pteridophyta
ชั้น:: Pteridopsida
อันดับ:: Polypodiales
วงศ์:: Polypodiaceae
สกุล:: Platycerium
สปีชีส์:: P.  superbum
ชื่อทวินาม
Platycerium superbum de Jonch. & Hennipman

Platycerium superbum (อังกฤษ: Stag Horn Fern) เป็นเฟินอิงอาศัยในสกุลชายผ้าสีดา มีถิ่นกำเนิดในประเทศออสเตรเลีย ตอนกลางและตะวันออกของรัฐนิวเซาท์เวลส์ ตอนเหนือของนาเบียก (Nabiac) และในรัฐควีนส์แลนด์
ลักษณะทางพฤกษศาสตร์

Platycerium superbum เป็นเฟินชายผ้าสีดาขนาดใหญ่ ต้นเดี่ยวไม่แตกหน่อ ใบกาบเป็นแผ่นชูตั้งขึ้น ขอบด้านบนเป็นหยักลึก เส้นใบมองเห็นได้ชัดเจน ยาวได้ถึง 1.5 เมตร และกว้างได้ถึง 1.2 เมตร ใบชายผ้ากางแผ่ ห้อยโค้งลง โคนใบแผ่กางออกเป็นแผ่น แบ่งออกเป็นสองส่วน แต่ละส่วนมีแฉกเว้าลึก บางครั้งอาจบิดเป็นเกลียว ยาวได้ถึง 1 เมตร
Orfeu Negro

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
| Orfeu Negro |
| --- | --- |
ใบปิดภาพยนตร์ ฉบับที่ฉายในเยอรมนี
กำกับ: มาร์เซล คามุส
เขียนบท: มาร์เซล คามุส วินิเชียส เดอ มอเรียน
อำนวยการสร้าง: ซาชา กอร์ดีน
นักแสดงนำ: เบรโน เมลโล มาร์เพสซา ดอว์น ลูร์ เดอ โอลิเวรา ลีอา การ์เซีย
กำกับภาพ: Jean Bourgoin
ตัดต่อ: Andrée Feix
ดนตรีประกอบ: แอนโตนิโอ คาร์ลอส โจบิม หลุยส์ บอนฟา
วันฉาย: ค.ศ. 1959
ความยาว: 100 นาที
ประเทศ:  บราซิล  ฝรั่งเศส  อิตาลี
ภาษา: ภาษาโปรตุเกส
ข้อมูลจาก All Movie Guide
ข้อมูลจาก IMDb
Orfeu Negro (อังกฤษ: Black Orpheus) เป็นภาพยนตร์บราซิลที่กำกับโดยมาร์เซล คามุส ผู้กำกับชาวฝรั่งเศส ออกฉายในปี พ.ศ. 2502 ดัดแปลงจากบทละครเพลงของวินิเชียส เดอ มอเรียน เรื่อง Orfeu da Conceição ละครร่วมสมัยที่มีเค้าโครงเรื่องจากเทพปกรณัมกรีกเกี่ยวกับออร์ฟิอุสและยูริดิซี โดยดัดแปลงสถานที่เป็นหมู่บ้านเล็กๆ ชานกรุงรีโอเดจาเนโร  ในช่วงเทศกาลคาร์นิวัล
ดนตรีประกอบภาพยนตร์ "Manhã de Carnaval" โดยหลุยส์ บอนฟา และ "A felicidade" โดย แอนโตนิโอ คาร์ลอส โจบิม ได้รับความนิยม จนทำให้เกิดกระแสความนิยมดนตรีบอสซาโนวาในวงกว้าง
ภาพยนตร์เรื่องนี้ได้รับรางวัลปาล์มทองคำ จากเทศกาลภาพยนตร์เมืองคานส์ประจำปี 1959  รางวัลลูกโลกทองคำ และรางวัลออสการ์ สาขาภาพยนตร์ภาษาต่างประเทศ ประจำปี 1960 และรางวัลบาฟตา ประจำปี 1961
แหล่งข้อมูลอื่น

สถานีย่อยประเทศฝรั่งเศส
สถานีย่อยภาพยนตร์
Criterion Collection essay by David Ehrenstein เก็บถาวร 2007-09-29 ที่ เวย์แบ็กแมชชีน
Culture Vulture review of Black Orpheus เก็บถาวร 2007-09-28 ที่ เวย์แบ็กแมชชีน
ดัชชีเบราน์ชไวค์-ลือเนอบวร์ค

เบราน์ชไวค์-ลือเนอบวร์ค (เยอรมัน: Herzogtum Braunschweig-Lüneburg, อังกฤษ: Brunswick-Lunenburg) เป็นดัชชีที่เป็นรัฐในเครือจักรวรรดิโรมันอันศักดิ์สิทธิ์ที่ดำรงอยู่ในช่วงยุคกลางตอนปลายจนกระทั่งถึงยุคใหม่ตอนต้น ระหว่างปี ค.ศ. 1235 จนถึงปี ค.ศ. 1806
ดูเพิ่ม

จักรวรรดิโรมันอันศักดิ์สิทธิ์
IEEE 802.11

IEEE 802.11 คือมาตรฐานการทำงานของระบบเครือข่ายไร้สายกำหนดขึ้นโดย สถาบันวิชาชีพวิศวกรไฟฟ้าและอิเล็กทรอนิกส์ (Institute of Electrical and Electronics Engineers: IEEE) เป็นมาตรฐานกลาง ที่ได้นำมาปฏิบัติใช้ เพื่อที่จะทำการเชื่อมโยงอุปกรณ์เครือข่ายไร้สายเข้าด้วยกันบนระบบ ในทางปกติแล้ว การเชื่อมต่อระบบเครือข่ายไร้สาย จำเป็นต้องใช้อุปกรณ์สองชิ้น นั่นคือ
แอคเซสพอยต์ คือตัวกลางที่ช่วยในการติดต่อระหว่าง ตัวรับ-ส่งสัญญาญไวเลส ของผู้ใช้ กับ เราต์เตอร์ผ่านทางสายนำสัญญาณที่ทำจากทองแดงที่ได้รับการเชื่อมต่อกับระบบเครือข่าย เช่น สายแลนหรือสายโทรศัพท์ ADSL หรือผ่านทางสายใยแก้วนำแสง
ตัวรับ-ส่งสัญญาณไวเลส ทำหน้าที่รับ-ส่ง สัญญาณ ระหว่างตัวรับส่งแต่ละตัวด้วยกันหรือระหว่างตัวลูกข่ายกับแอคเซสพอยต์
หลังจากที่เทคโนโลยีเครือข่ายไร้สายนี้ได้เกิดขึ้น ก็ได้เกิดมาตรฐานตามมาอีกมายมาย โดยที่การจะเลือกซื้อหรือเลือกใช้อุปกรณ์เครือข่ายไร้สายเหล่านั้น เราจำเป็นจะต้องคำนึงถึงเทคโนโลยีที่ใช้ในผลิตภัณฑ์นั้นๆ รวมถึงความเข้ากันได้ของเทคโนโลยีที่ต่างๆด้วย
ประวัติ

เทคโนโลยี 802.11 มีต้นกำเนิดในปี ค.ศ. 1985 กำหนดขึ้นโดยคณะกรรมการการสื่อสารแห่งชาติสหรัฐอเมริกา(อังกฤษ: U.S. Federal Communications Commission) หรือ FCC ที่ประกาศช่วงความถี่สำหรับกิจการด้านอุตสาหกรรม วิทยาศาสตร์และการแพทย์ (ISM) สำหรับการใช้งานที่ไม่ต้องมีใบอนุญาต
ในปี ค.ศ. 1991 บริษัท เอ็นซีอาร์/เอทีแอนด์ที (ตอนนี้เป็น Alcatel-Lucent และ LSI คอร์ปอเรชั่น) ได้สร้างชุดตั้งต้นของ 802.11 ในเมือง Nieuwegein, เนเธอร์แลนด์  ตอนแรกนักประดิษฐ์ตั้งใจจะใช้เทคโนโลยีนี้สำหรับระบบเก็บเงิน  ผลิตภัณฑ์ไร้สายตัวแรกที่ถูกนำออกสู่ตลาดอยู่ภายใต้ชื่อ WaveLAN ที่มีอัตราข้อมูลดิบของ 1 Mbit/s และ 2 Mbit/s
วิก เฮย์สผู้เป็นประธานของ IEEE 802.11 เป็นเวลา 10 ปีและถูกเรียกว่า "บิดาแห่ง Wi-Fi" ได้มีส่วนร่วมในการออกแบบ 802.11b และ 802.11a มาตรฐานเริ่มต้นภายใน IEEE.
ในปี ค.ศ. 1999, Wi-Fi Alliance ถูกจัดตั้งขึ้นเป็นสมาคมการค้าเจ้าของเครื่องหมายการค้า Wi-Fi ซึ่งผลิตภัณฑ์ส่วนใหญ่ที่ใช้ Wi-Fi จะมีเครื่องหมายนี้
NeoCoV

| Coronavirus Neoromicia/PML-PHE1/RSA/2011 |
| --- | --- |

การจำแนกชนิดไวรัส 
ไม่ได้จัดลำดับ:: ไวรัส Virus
Realm:: Riboviria Riboviria
อาณาจักร:: Orthornavirae Orthornavirae
ไฟลัม:: Pisuviricota Pisuviricota
ชั้น:: Pisoniviricetes Pisoniviricetes
อันดับ:: Nidovirales Nidovirales
วงศ์:: Coronaviridae Coronaviridae
สกุล:: Betacoronavirus Betacoronavirus
สกุลย่อย:: Merbecovirus Merbecovirus
สปีชีส์:: Coronavirus Neoromicia/PML-PHE1/RSA/2011

NeoCoV (Coronavirus Neoomicia/PML-PHE1/RSA/2011) เป็นไวรัสในสกุล betacoronavirus พบในตัวอย่างมูลของค้างคาวท้องสีน้ำตาลซูลู (อังกฤษ: Zulu serotine, ชื่อวิทยาศาสตร์: Neoromicia zuluensis) ในประเทศแอฟริกาใต้ในปี พ.ศ. 2554
ในปี พ.ศ. 2565 ผู้เชี่ยวชาญในประเทศจีนเตือนว่า NeoCoV เป็นไวรัสที่มีความใกล้เคียงที่สุดกับไวรัสโคโรนาสายพันธุ์กลุ่มอาการของโรคทางเดินหายใจตะวันออกกลาง (MERS-CoV)
จีโนม

จีโนมของไวรัส NeoCoV มีความยาวประมาณ 30,000 นิวคลีโอไทด์ ประกอบด้วยส่วน open reading frame (ORF) 1a และ 1b, ส่วนสร้างโปรตีนหนาม (S), โปรตีนเมมเบรน (M), โปรตีนเยื่อหุ้มชั้นนอก (E), โปรตีนแคปซิด (N) และโปรตีนโครงสร้างอีกสี่ชนิด และส่วน ORF อีกห้าเฟรมคือ 3, 4a, 4b, 5 และ 8b ซึ่งเป็นส่วนในการสร้างโปรตีนเสริม
แม้ว่าไวรัสโคโรนาในค้างคาวท้องสีน้ำตาลซูลูจะมีความเกี่ยวข้องอย่างใกล้ชิดที่สุดกับไวรัส MERS-CoV แต่ลำดับ S1 ในโปรตีนหนาม (spike) ค่อนข้างแตกต่างจาก MERS-CoV แต่มีความใกล้เคียงกับไวรัสโคโรนาในเฮดจ์ฮอก ผู้เชี่ยวชาญบางคนเชื่อว่าอาจเป็นการรวมตัวใหม่ทางพันธุกรรมของไวรัสโคโรนาในเฮดจ์ฮอกแอฟริกาและไวรัสโคโรนาในค้างคาว
SF X แฟนตาซี เรย์ฟอร์ช

| SF X แฟนตาซี เรย์ฟอร์ช |
| --- | --- |
ประเภท: โทกูซัตสึ
สร้างโดย: ทีทรี เอนเตอร์เทนเมนต์
เขียนโดย: บ็อม  อึย-ฮวัน
กำกับโดย: ชุน แจ-ฮุน
แสดงนำ: จ็อง ซ็อล-ฮี
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
จำนวนฤดูกาล: 2 ฤดูกาล
จำนวนตอน: 52 ตอน
การผลิต
ผู้อำนวยการสร้าง: โค ช็อง-จิน
SF X แฟนตาซี เรย์ฟอร์ช (อังกฤษ: SF X Fantasy Rayforce) เป็นละครโทรทัศน์แนวโทะกุซะสึของประเทศเกาหลีใต้ ผลิตโดย T3 Entertainment ชึ่งมี 2 ซีซั่น โดยมีแผนการฉายซีซั่น 2 เริ่มตอนที่ 26 ต่อมาในเดือนมกราคม 2012 เรื่องนี้ไม่ได้รับการออกอากาศ เนื่องจากการขาดการลงทุน
โทะกุซะสึเรื่องนี้ได้รับการฉายในประเทศไทย ,ไต้หวัน, ฮ่องกง และฟิลิปปินส์
ดัชชีลิมบวร์ค

สำหรับความหมายอื่น ดูที่ ลิมบวร์ค
ระวังสับสนกับ ดัชชีลิมบวร์ค (ค.ศ. 1839-ค.ศ. 1867)
ดัชชีลิมบวร์ค (เยอรมัน: Herzogtum Limburg, อังกฤษ: Duchy of Limburg) เป็นดัชชีที่เป็นรัฐในเครือจักรวรรดิโรมันอันศักดิ์สิทธิ์ ที่ปกครองโดยดยุกแห่งลิมบวร์ค ดัชชีลิมบวร์คตั้งอยู่ในบริเวณกลุ่มประเทศแผ่นดินต่ำในบริเวณที่เป็นส่วนหนึ่งของเบลเยียม และ เนเธอร์แลนด์ และบางส่วนในเยอรมนีปัจจุบัน ในสมัยโรมันลิมบวร์คตั้งอยู่ในจังหวัดเจอร์มาเนียใต้ที่เป็นที่ตั้งถิ่นฐานของเคลท์จนกระทั่งมาแทนด้วยชนเจอร์มานิคเมื่ออำนาจของจักรวรรดิโรมันเริ่มเสื่อมโทรมลง ดัชชีลิมบวร์คก่อตั้งขึ้นในปี ค.ศ. 1065 และมาสิ้นสุดลงในปี ค.ศ. 1794 เมื่อถูกยึดครองโดยฝรั่งเศสที่ผนวกลิมบวร์คเข้าเป็นส่วนหนึ่งของจังหวัดเมิซใต้ (Meuse-Inférieure)
ดูเพิ่ม

จักรวรรดิโรมันอันศักดิ์สิทธิ์
ดัชชี
แหล่งข้อมูลอื่น

Map of the Duchy of Limburg in 1789
| ด ค ก เครือราชรัฐบูร์กอญของจักรวรรดิโรมันอันศักดิ์สิทธิ์ |
| --- | --- | --- |
| สิบเจ็ดมณฑล ในเนเธอร์แลนด์ |  อาร์ตัว (ถึง ค.ศ. 1659)  บราบันต์  เดรนเทอ1  ฟลานเดอร์ส  ฟรีสลันด์1  โกรนิงเงิน1  เกลเดอร์ส1  แอโน  ฮอลแลนด์1  ลิมบวร์ค  ลักเซมเบิร์ก  เมเชเลน  นาเมอร์  โอเฟอไรส์เซิล1  ยูเทรกต์1  เซลันด์1  ซุทเฟิน1  |  |
| เคาน์ตี |  บูร์กอญ2  |  |
| เสรีนคร |  เบอซ็องซง2  |  |
| รัฐบริวาร |  แอนต์เวิร์ป  เบรดา  |  |
 1 จนถึง ค.ศ. 1581  2 จนถึง ค.ศ. 1678 หมวดหมู่ ประวัติศาสตร์เนเธอร์แลนด์ รัฐสิ้นสภาพในประเทศเนเธอร์แลนด์ เครือราชรัฐบูร์กอญ รัฐในจักรวรรดิโรมันอันศักดิ์สิทธิ์ 
| ด ค ก รัฐสมาชิกในสมาพันธรัฐเยอรมัน (ค> ศ. 1815–1866) |
| --- | --- | --- |
| จักรวรรดิ |  ออสเตรีย  |  |
| ราชอาณาจักร |  ปรัสเซีย  บาวาเรีย (ไบเอิร์น)  ซัคเซิน  ฮันโนเฟอร์  เวือร์ทเทิมแบร์ค  |  |
| นครรัฐผู้คัดเลือก |  เฮ็สเซิน  |  |
| แกรนด์ดัชชี |  บาเดิน  เฮ็สเซิน  ลักเซมเบิร์ก  เมคเลินบวร์ค ชเวรีน  ชเตรลิทซ์  อ็อลเดินบวร์ค  ซัคเซิน-ไวมาร์-ไอเซนัค  |  |
| ดัชชี |  อันฮัลท์ แบร์นบวร์ค1  เดสเซา1  เคอเทิน2  เบราน์ชไวค์  ฮ็อลชไตน์  ลิมบวร์ค3  นาซอ  ซัคเซิน อัลเทนบวร์ค4  โคบวร์ค-ซาลเฟลด์5  โคบวร์ค-โกทา4  โกทา-อัลเทนบวร์ค5  ฮิลด์บวร์คเฮาเซิน5  เลาเอินบวร์ค  ไมนิงเงิน  |  |
| ราชรัฐ |  เฮ็สเซิน-ฮอมบวร์ค  โฮเอินท์ซ็อลเลิร์น เฮ็คคิงเงิน6  ซิกมาริงเงิน6  ลิกเตนสไตน์  ลิพเพอ  รอยส์ เอลเดอร์  จูเนียร์  ชอมบวร์ค-ลิพเพอ  ชวาร์ซบวร์ค รูโดลชตัดท์  ซอนเดิร์สเฮาเซน  วัลเดค-พืร์มอนท์  |  |
| นครรัฐ |  เบรเมิน  ฟรังค์ฟวร์ทอัมไมน์  ฮัมบวร์ค  ลือเบค  |  |
 1 รวมกับอันฮัลท์ตั้งแต่ ค.ศ. 1863  2 จนถึง ค.ศ. 1847  3 ตั้งแต่ ค.ศ. 1839  4 ตั้งแต่ ค.ศ. 1826  5 จนถึง ค.ศ. 1826  6 จนถึง ค.ศ. 1850
Agaricus bisporus

| Agaricus bisporus |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: เห็ดรา Fungi
หมวด:: Basidiomycota Basidiomycota
ชั้น:: Agaricomycetes Agaricomycetes
อันดับ:: Agaricales Agaricales
วงศ์:: Agaricaceae Agaricaceae
สกุล:: Agaricus Agaricus (J.E.Lange) Imbach (1946)
สปีชีส์:: Agaricus bisporus
ชื่อทวินาม
Agaricus bisporus (J.E.Lange) Imbach (1946)

ชื่อพ้อง
 Psalliota hortensis f. bispora J.E.Lange (1926)
Agaricus bisporus เป็นเห็ดกินได้ในไฟลัม Basidiomycota มีถิ่นกำเนิดในทุ่งหญ้าในทวีปยุโรปและอเมริกาเหนือ มีการเพาะปลูกในมากกว่าเจ็ดสิบประเทศ และเป็นหนึ่งในเห็ดที่มีการบริโภคมากที่สุดในโลก
A. bisporus มีสีและชื่อแตกต่างกันมากมายตามวิธีการปลูก เช่น เห็ดทั่วไป, เห็ดสีขาว, เห็ดกระดุม, เห็ดแชมปิญอง (อังกฤษ: common mushroom, white mushroom, button mushroom, champignon mushroom ตามลำดับ) เมื่อยังอ่อนและมีสีขาว เห็ดสีน้ำตาลสวิส, เห็ดสีน้ำตาลโรมัน, เห็ดสีน้ำตาลอิตาลี (อังกฤษ: Swiss/Roman/Italian brown mushroom) เมื่อยังอ่อนและมีสีน้ำตาล และพอร์เทอเบลโล (อังกฤษ: portobello) เมื่อโตเต็มที่แล้วเป็นต้น
คำอธิบาย

หมวกเห็ดของสปีชีส์ป่าดั้งเดิมมีสีน้ำตาลเทาอ่อน เริ่มแรกมีรูปร่างครึ่งวงกลมก่อนจะแบนขึ้นเมื่อโตเต็มที่ มีเส้นผ่านศูนย์กลาง 5–10 เซนติเมตร (2–4 นิ้ว) ครีบเห็ดแคบ หนาแน่น แยกกัน เริ่มแรกจะเป็นสีชมพู ก่อนกลายเป็นสีน้ำตาลแดง และสุดท้ายเป็นสีน้ำตาลเข้มตามอายุ ก้านเห็ดเป็รทรงกระบอกสูงไม่เกิน 6 ซm (2 1⁄2 in) กว้าง 1–2 ซm (1⁄2–3⁄4 in) และมีวงแหวนหนา ลายสปอร์ (spore print) เป็นสีน้ำตาล สปอร์เป็นรูปวงรีถึงกลมและมีขนาดประมาณ 4.5–5.5 μm × 5–7.5 μm
เห็ดชนิดนี้พบได้ทั่วไปทั่วโลกตามทุ่งนาและสนามหญ้าหลังฝนตก ตั้งแต่ปลายฤดูใบไม้ผลิถึงฤดูใบไม้ร่วง โดยเฉพาะอย่างยิ่งในปุ๋ยคอก ในหลายส่วนของโลกมีการเก็บและรับประทานกันอย่างแพร่หลาย
ประวัติการเพาะปลูก

คำอธิบายทางวิทยาศาสตร์ที่เก่าแก่ที่สุดของการเพาะปลูก A. bisporus ในเชิงพาณิชย์เขียนขึ้นโดยนักพฤกษศาสตร์ชาวฝรั่งเศส Joseph Pitton de Tournefort ในปี 1707 Olivier de Serres เกษตรกรชาวฝรั่งเศสตั้งข้อสังเกตว่าการปลูกถ่ายไมซีเลียจะนำไปสู่การขยายพันธุ์ของเห็ดมากยิ่งขึ้น
ในขั้นต้น สามารถเพาะปลูกได้อย่างไม่มั่นคง เนื่องจากผู้ปลูกเห็ดจะรอดูเห็ดในทุ่งก่อนที่จะขุดไมซีเลียมและปลูกใหม่บนปุ๋ยหมักหรือ 'อิฐ' จากขยะอัด ดินร่วน และปุ๋ยคอก ก้อนเห็ดที่เก็บด้วยวิธีนี้มีเชื้อโรคและเห็ดโดยทั่วไปจะติดเชื้อหรือไม่เติบโตเลย ในปี 1893 สถาบันปาสเตอร์ในกรุงปารีสได้ค้นพบและผลิตก้อนเห็ดที่ฆ่าเชื้อหรือบริสุทธิ์เพื่อเพาะเลี้ยงโดยใช้ปุ๋ยคอกม้า
เห็ด agaricus ทั่วไปในเชิงพาณิชย์ในปัจจุบันเริ่มแรกมีสีน้ำตาลอ่อน เห็ดขาวถูกค้นพบในปี 1925 โดยเติบโตท่ามกลางเห็ดสีน้ำตาลที่ฟาร์ม Keystone Mushroom ในเมืองโคตส์วิลล์, รัฐเพนซิลเวเนีย Louis Ferdinand Lambert เจ้าของฟาร์มและนักวิทยาเห็ดราโดยการฝึก นำเห็ดขาวกลับไปที่ห้องทดลองของเขา เนื้องจากเนื้อสีขาวซึ่งถูกมองว่าเป็นอาหารที่น่าดึงดูด จึงได้มีการนำมาเติบโตและแจกจ่าย
รายละเอียดทางโภชนาการ

| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 93 กิโลจูล (22 กิโลแคลอรี)

คาร์โบไฮเดรต: 3.26 g
น้ำตาล: 1.98 g
ใยอาหาร: 1 g
 

ไขมัน: 0.34 g
 

โปรตีน: 3.09 g
 

วิตามิน
ไทอามีน (บี1): (7%) 0.081 มก.
ไรโบเฟลวิน (บี2): (34%) 0.402 มก.
ไนอาซิน (บี3): (24%) 3.607 มก.
กรดแพนโทเทนิก (บี5  ) : (30%) 1.497 มก.
วิตามินบี6: (8%) 0.104 มก.
โฟเลต (บี9): (4%) 17 μg
วิตามินบี12: (2%) 0.04 μg
วิตามินซี: (3%) 2.1 มก.
วิตามินดี: (1%) 0.2 μg
 

แร่ธาตุ
เหล็ก: (4%) 0.5 มก.
แมกนีเซียม: (3%) 9 มก.
ฟอสฟอรัส: (12%) 86 มก.
โพแทสเซียม: (7%) 318 มก.
โซเดียม: (0%) 3 มก.
สังกะสี: (5%) 0.52 มก.
 

องค์ประกอบอื่น
น้ำ: 92.45 g
 
Link to USDA Database entry
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
เห็ดสีขาว 100 กรัมให้พลังงานอาหาร 93 กิโลจูล (22 กิโลแคลอรี) และเป็นแหล่งดีเยี่ยม (> 19% ของปริมาณที่แนะนำต่อวันหรือ DV) ของวิตามินบี ไรโบเฟลวิน ไนอาซิน และกรดแพนโทเทนิก นอกจากนี้เห็ดสดยังเป็นแหล่งที่ดีของเกลือแร่อย่างฟอสฟอรัส (10–19% DV)
ในขณะที่ A. bisporus สดมีวิตามินดีแบบเออร์โกแคลซิเฟอรอล (วิตามิน D2) เพียง 0.2 ไมโครกรัม (8 IU) ปริมาณของเออร์โกแคลซิเฟอรอลจะเพิ่มขึ้นอย่างมากหลังจากสัมผัสกับรังสียูวี
ระเบียนภาพ

Agaricus bisporus สีขาว
เห็น Agaricus bisporus สองดอกที่หลอมรวมกัน
เห็ดพอร์เทอเบลโล
ภาพตัดขวางของพอร์เทอเบลโล
มุมมองท้องของพันธุ์พอร์เทอเบลโลที่มีการตัดส่วนก้านเห็ด
พอร์เทอเบลโลย่างพร้อมกับเฟตาและสลัด Eruca vesicaria บนบาแก็ตอบ
อ่านเพิ่ม

Benjamin, Denis R. (1995). Mushrooms: poisons and panaceas—a handbook for naturalists, mycologists and physicians. New York: WH Freeman and Company. ISBN 0-7167-2600-9.
Genders, Roy (1969). Mushroom Growing for Everyone. London: Faber. ISBN 0-571-08992-5.
| การแยกแยะหน่วยอนุกรมวิธาน |
| --- | --- |
Agaricus bisporus:  Wikidata: Q227690  Wikispecies: Agaricus bisporus  BioLib: 174980  EoL: 1004413  EPPO: AGARBI  FloraBase: 49940  Fungorum: 531546  GBIF: 5243447  iNaturalist: 61395  IRMNG: 11209605  MycoBank: 292246  NBN: NHMSYS0001473120  NCBI: 5341  NZOR: 4539f5d2-3aa0-4d47-a5bd-66784b818346 
Psalliota hortensis f. bispora:  Wikidata: Q61912452  Fungorum: 267375  GBIF: 6328594  MycoBank: 267375  NZOR: 12ead9c7-6b99-441f-bd94-2ba8c0925aab 
| --- | --- |
ฐานข้อมูลการควบคุมรายการหลักฐาน: ประจำชาติ :  ญี่ปุ่น 
A. bisporus ระหว่างการเพาะปลูก
ซไวเทอบุนเดิสลีกา

| --- | --- |

ก่อตั้ง: 1974; 50 ปีที่แล้ว (1974)
ประเทศ: เยอรมนี
สมาพันธ์: ยูฟ่า
จำนวนทีม: 18
ระดับในพีระมิด: 2
เลื่อนชั้นสู่: บุนเดิสลีกา
ตกชั้นสู่: ดริทเทอลีกา
ถ้วยระดับประเทศ: เดเอ็ฟเบ-โพคาล
ถ้วยระดับนานาชาติ: ยูฟ่ายูโรปาลีก (ผ่านทางถ้วยภายในประเทศ)
ทีมชนะเลิศปัจจุบัน: ซังคท์เพาลี  (2023–24)
ชนะเลิศมากที่สุด: อาร์มีนีอาบีเลอเฟ็ลท์เอ็สเซ ไฟรบวร์คเอ็ฟเซ เนือร์นแบร์คเอ็ฟเซ เคิลน์เฟาเอ็ฟเอ็ล โบคุม(4 สมัย)
เว็บไซต์: www.bundesliga.de/de/liga2/
ปัจจุบัน: ซไวเทอบุนเดิสลีกา ฤดูกาล 2024–25
ซไวเทอบุนเดิสลีกา (เยอรมัน: 2. Bundesliga) เป็นการแข่งขันฟุตบอลระหว่างสโมสรในระดับที่ 2 ของเยอรมนี รองจากบุนเดิสลีกา
ประวัติ

การพิจารณาก่อตั้งซไวเทอบุนเดิสลีกาเกิดขึ้นในเดือนพฤษภาคม ค.ศ. 1963 และได้เริ่มแข่งขันฤดูกาลแรกเมื่อเดือนสิงหาคม ค.ศ. 1964 โดยมีทั้งสิ้น 20 ทีม ต่อมาได้มีการปรับเปลี่ยนรูปแบบของลีกจนมาเป็นรูปแบบปัจจุบันเมื่อปี ค.ศ. 2008
โครงสร้างของลีก > เลื่อนชั้น

ทีมอันดับ 1 และ 2 (แชมป์และรองแชมป์) ของซไวเทอบุนเดิสลีกาจะเลื่อนชั้นขึ้นสู่บุนเดิสลีกาโดยอัตโนมัติ ส่วนทีมอันดับ 3 ของซไวเทอบุนเดิสลีกาจะเล่นเพลย์ออฟกับทีมอันดับ 16 ของบุนเดิสลีกาเพื่อหาทีมลงเล่นในบุนเดิสลีกาประจำฤดูกาลถัดไป
โครงสร้างของลีก > ตกชั้น

ทีมอันดับ 17 และ 18 (รองอันดับสุดท้ายและอันดับสุดท้าย) ของซไวเทอบุนเดิสลีกาจะตกชั้นลงไปเล่นในดริทเทอลีกา (3. Liga) โดยอัตโนมัติ ส่วนทีมอันดับ 16 ของซไวเทอบุนเดิสลีกาจะเล่นเพลย์ออฟกับทีมอันดับ 3 ของดริทเทอลีกาเพื่อหาทีมลงเล่นในซไวเทอบุนเดิสลีกาประจำฤดูกาลถัดไป
สโมสรที่เข้าร่วม (ฤดูกาล 2024–25)

Braun-schweig
Hertha BSC
Darmstadt
Düsseldorf
Elversberg
Fürth
Hamburg
Hannover
Kaiserslautern
Karlsruhe
Köln
Magdeburg
Münster
Nürnberg
Paderborn
Schalke
Ulm
ที่ตั้งของทีมฟุตบอลในรายการซไวเทอบุนเดิสลีกา ฤดูกาล 2024–25
| สโมสร | ที่ตั้ง | สนาม | ความจุ |
| --- | --- | --- | --- |
| Eintracht Braunschweig | Braunschweig | Eintracht-Stadion | 23,325 |
| Hertha BSC | Berlin | Olympiastadion | 74,649 |
| Darmstadt 98 | Darmstadt | Merck-Stadion am Böllenfalltor | 17,650 |
| Fortuna Düsseldorf | Düsseldorf | Merkur Spiel-Arena | 54,600 |
| SV Elversberg | Elversberg | Waldstadion an der Kaiserlinde | 10,000 |
| Greuther Fürth | Fürth | Sportpark Ronhof Thomas Sommer | 16,626 |
| Hamburger SV | Hamburg | Volksparkstadion | 57,000 |
| Hannover 96 | Hanover | Heinz von Heiden Arena | 49,000 |
| 1. FC Kaiserslautern | Kaiserslautern | Fritz-Walter-Stadion | 49,780 |
| Karlsruher SC | Karlsruhe | BBBank Wildpark | 34,302 |
| 1. FC Köln | Cologne | RheinEnergieStadion | 49,698 |
| 1. FC Magdeburg | Magdeburg | MDCC-Arena | 30,098 |
| Preußen Münster | Münster | Preußenstadion | 14,300 |
| 1. FC Nürnberg | Nuremberg | Max-Morlock-Stadion | 49,923 |
| SC Paderborn | Paderborn | Home Deluxe Arena | 15,000 |
| Schalke 04 | Gelsenkirchen | Veltins-Arena | 62,271 |
| SSV Ulm | Ulm | Donaustadion | 19,500 |
ทำเนียบทีมชนะเลิศ

(ตั้งแต่ฤดูกาล 2009–10)
| ฤดูกาล | ชนะเลิศ | รองชนะเลิศ | อันดับสาม |
| --- | --- | --- | --- |
| 2009–10 | ไคเซิร์สเลาเทิร์น | ซังคท์เพาลี | เอาคส์บวร์ค |
| 2010–11 | แฮร์ทา เบเอ็สเซ | เอาคส์บวร์ค | เฟาเอ็ฟเอ็ล โบคุม |
| 2011–12 | กุงกร็อยเทอร์เฟือร์ท | ไอน์ทรัคท์ฟรังค์ฟวร์ท | ฟอร์ทูนาดึสเซิลดอร์ฟ |
| 2012–13 | แฮร์ทา เบเอ็สเซ | ไอน์ทรัคท์เบราน์ชไวค์ | ไคเซิร์สเลาเทิร์น |
| 2013–14 | เอ็ฟเซ เคิลน์ | เอ็สเซ พาเดอร์บอร์น | กุงกร็อยเทอร์เฟือร์ท |
| 2014–15 | อิงโกลชตัดท์ 04 | ดาร์มชตัดท์ 98 | คาร์ลสรูห์เอสเซ |
| 2015–16 | เอสเซไฟรบูร์ก | แอร์เบ ไลพ์ซิช | เอ็ฟเซ เนือร์นแบร์ค |
| 2016–17 | เฟาเอ็ฟเบ ชตุทท์การ์ท | ฮันโนเฟอร์ 96 | ไอน์ทรัคท์เบราน์ชไวค์ |
| 2017–18 | ฟอร์ทูนาดึสเซิลดอร์ฟ | เอ็ฟเซ เนือร์นแบร์ค | โฮลสไตน์คีล |
| 2018–19 | เอ็ฟเซ เคิลน์ | เอ็สเซ พาเดอร์บอร์น | อูนีโอนแบร์ลีน |
| 2019–20 | อาร์มีนีอาบีเลอเฟ็ลท์ | เฟาเอ็ฟเบ ชตุทท์การ์ท | ไฮเดินไฮม์ |
| 2020–21 | เฟาเอ็ฟเอ็ล โบคุม | กุงกร็อยเทอร์เฟือร์ท | โฮลสไตน์คีล |
| 2021–22 | ชัลเคอ 04 | แวร์เดอร์เบรเมิน | ฮัมบัวร์เกอร์ เอ็สเฟา |
| 2022–23 | เอ็ฟเซ ไฮเดินไฮม์  | ดาร์มชตัดท์ 98 | ฮัมบัวร์เกอร์ เอ็สเฟา |
| 2023–24 | ซังคท์เพาลี | โฮลสไตน์คีล | ฟอร์ทูนาดึสเซิลดอร์ฟ |
| ด ค กฟุตบอลลีกระดับสองของแต่ละประเทศโดยฟีฟ่า |
| --- | --- |
ยูฟ่า:  อีเอฟแอลแชมเปียนชิป1 ·  เซเรียบี ·  ซไวเทอบุนเดิสลีกา ·  เซกุนดาดิบิซิออน1 ·  ลีกเดอ ·  เอร์สเตอดีวีซี ·  ลีกาปูร์ตูกัลโดยช์ ·  ชาลเลนเจอร์โปรลีก ·  รัสเซียนฟุตบอลเนชันนัลลีก ·  ยูเครนเนียนเฟิสต์ลีก ·  ทีเอฟเอฟ เฟิสต์ลีก ·  แชลเลนจ์ลีก ·  ซไวเทอลีกา
เอเอฟซี:  เจลีก 2 ·  เคลีก 2 ·  ลีกวัน ·  ไทยลีก 21 ·  เนชันนัลพรีเมียร์ลีก2 ·  ไอ-ลีก
คอนคาแคฟ:  ยูเอสแอลแชมเปียนชิป2 ·  Ascenso MX
คอนเมบอล:  แซรีอีเบ ·  Primera B Nacional
โอเอฟซี:  NRFL Premier
ซีเอเอฟ:  อียิปต์เซคันส์ดิวิชัน ·  National First Division
อดีต:  โซเวียตเฟิสต์ลีก ·  อังกฤษ (ฟุตบอลลีกเฟิสต์ดิวิชัน · ฟุตบอลลีกเซคันด์ดิวิชัน) ·  เบลเจียนเซคันด์ดิวิชัน
1เฮดทูเฮด = ในกรณีที่แต้มเท่ากัน ดูตัวต่อตัว ถ้าใน 2 นัด ทีมไหนที่ยิงประตูได้มากกว่าชนะ แต่ในกรณีที่ประตูเท่ากันให้ดูอเวย์โกลว์ 2ไม่มีการเลื่อนชั้น/ตกชั้น
| ด ค ก ฟุตบอลในประเทศเยอรมนี |
| --- | --- |
สมาคมฟุตบอลเยอรมัน
ลีก:  บุนเดิสลีกา  ซไวเทอบุนเดิสลีกา  ดริทเทอลีกา  Regionalliga  Oberliga  Verbandsliga  Landesliga  Bezirksoberliga  Gruppenliga  Bezirksliga  Kreisliga  Kreisklasse 
ถ้วย:  เดเอ็ฟเบ-โพคาล  เดเอ็ฟเอ็ล-ลีกาโพคาล  เดเอ็ฟเอ็ล-ซูเพอร์คัพ  Verbandspokal 
ทีมชาติ:  ทีมชาติ  ทีมบี  ทีมโอลิมปิก  U-21  U-20  U-19  U-18  U-17  U-16  U-15  ผู้จัดการ  สถิติ  ผลงานในฟุตบอลโลก 
เมือง:  เบอร์ลิน  มิวนิก 
 รายชื่อผู้ชนะการแข่งขันฟุตบอลเยอรมัน  สโมสร  สโมสรในยุโรป  สถิติ  เกียรติประวัติ  ประวัติ  คู่แข่ง  สนาม  ผู้เล่น (หมวดหมู่)  ผู้เล่นทีมชาติ ชาย  หญิง  ผู้เล่นทีมชาติ ค.ศ. 1908–1942  นักฟุตบอลแห่งปี
K9999

| K9999  (K Four-Nine) |
| --- | --- |
ตัวละครใน เดอะคิงออฟไฟท์เตอร์ส
K9999 จาก เดอะคิงออฟไฟท์เตอร์ส
ปรากฏครั้งแรก: เดอะคิงออฟไฟท์เตอร์ส 2001
ข้อมูลตัวละครในเกม
สัญชาติ: ไม่ทราบแน่ชัด (บางทีอาจเป็น ญี่ปุ่น)
K9999 หรือ เค โฟร์-ไนน์ (อังกฤษ: K Four-Nine) เป็นตัวละครจากเกมเดอะคิงออฟไฟท์เตอร์ส ซึ่งปรากฏตัวครั้งแรกในฐานะของสมาชิกทีม NESTS ในเดอะคิงออฟไฟท์เตอร์ส 2001
ประวัติตามท้องเรื่อง

ภายหลังจากการเสียชีวิตของ คริซาลิด และการไม่ปรากฏตัวของ K' ทางองค์กร NEST จึงตัดสินใจแก้ระบบผิดพลาดต่าง ๆ โดยโอกาสนี้ K9999 ได้กลายมาเป็นร่างโคลนลำดับที่ 9999 ของ เคียว คุซานางิ
ข้อมูลจำเพาะ

ชื่อ : K9999 (K Four-Nine)
สัญชาติ : ไม่ทราบแน่ชัด (บางทีอาจเป็น ญี่ปุ่น)
วันเดือนปีเกิด : ไม่ทราบแน่ชัด
ส่วนสูง : 168 ซม.
น้ำหนัก : 58 กก.
กรุ๊ปเลือด : B
งานอดิเรก : ขี่มอเตอร์ไซค์
สิ่งที่ชอบ : มอเตอร์ไซค์ของเขาเอง
สิ่งที่เกลียด : คำสั่ง, คนที่ออกคำสั่ง
แหล่งข้อมูลอื่น

ข้อมูลที่เกี่ยวข้องกับ "K9999" (อังกฤษ)
The King of Fighters 10th Anniversary Official Website
| ด ค กเดอะคิงออฟไฟเทอส์ |
| --- | --- |
วิดีโอเกม:  เดอะคิงออฟไฟเทอส์ XIII  เดอะคิงออฟไฟเทอส์ XIV  เดอะคิงออฟไฟเทอส์ XV 
ตัวละคร:  ไก เทนโด้  คิง  คิม คัพฮวาน  เคียว คุซานางิ  จุน ฮุน  โจ ฮิงาชิ  เชอร์มี่  โช ฮายาเตะ  ตั้วหลง  นาโครูรู  เทอร์รี่ โบการ์ด  เบนิมารุ นิไกโด  ไบรอัน แบทเลอร์  มาโคโตะ มิโซกูชิ  เมย์ ลี  ไม ชิรานุอิ  ยูริ ซากาซากิ  ร็อค ฮาวเวิร์ด  เรียว ซากาซากิ  โรเบิร์ต การ์เซีย  ลัคกี้ กลาวเบอร์  หัวใจ  อาเธน่า อาซามิยะ  อิโอริ ยางามิ  แอช คริมสัน  แอนดี โบการ์ด  ฮัตโตริ ฮันโซ  เฮฟวี่ ดี!  ไฮเดิร์น  K'  K9999  8 ขุนพลแห่งโอโรจิ 
นักพัฒนา:  ทากาชิ นิชิยามะ  ยาซูยูกิ โอดะ 
ส่วนเกี่ยวข้อง:  นีโอจีโอ แบทเทิล โคลีเซียม  แคปคอม vs. เอสเอ็นเค 2
MH370: เครื่องบินที่หายไป

| MH370: เครื่องบินที่หายไป |
| --- | --- |
ใบปิดสารคดี
ประเภท: สารคดี
กำกับโดย: หลุยส์ มัลกินสัน
ประเทศแหล่งกำเนิด: สหราชอาณาจักร
ภาษาต้นฉบับ: อังกฤษ
จำนวนตอน: 3
การผลิต
ผู้อำนวยการผลิต:   ฟิโอน่า สตอร์ตัน  แซม เมย์นาร์ด 
ผู้อำนวยการสร้าง: แฮรี่ ฮิวแลนด์
ความยาวตอน: 90 นาที
บริษัทผู้ผลิต: Raw TV
ออกอากาศ
เครือข่าย: เน็ตฟลิกซ์
ออกอากาศ: 8 มีนาคม 2566 (2023-03-08)
MH370: เครื่องบินที่หายไป (อังกฤษ: MH370: The Plane That Disappeared) เป็นซีรีส์สารคดีของอังกฤษเล่าเกี่ยวกับเหตุการณ์ที่คนต่างช็อกไปทั่วโลกเมื่อ มาเลเซียแอร์ไลน์ เที่ยวบินที่ 370 (MH370) สูญหายเมื่อวันที่ 8 มีนาคม พ.ศ.2557 ระหว่างบินจากท่าอากาศยานนานาชาติกัวลาลัมเปอร์ ประเทศมาเลเซีย ไปท่าอากาศยานนานาชาติปักกิ่ง ประเทศจีน พร้อมผู้โดยสาร 239 คน หายไปจากจอเรดาร์อย่างไร้ร่องรอย กำกับโดย หลุยส์ มัลกินสัน ลงสตรีมมิงทางเน็ตฟลิกซ์เมื่อวันที่ 8 มีนาคม พ.ศ. 2566
นักแสดง

รายชื่อนักแสดง
เจฟฟ์ ไวส์ (นักข่าวการบิน)
ดานิก้า วีกส์
ไมค์ เอ็กซ์เนอร์
อินทนนท์ อุทมัน
เบลน กิ๊บสัน
ปีเตอร์ โฟลีย์
ฟลอเรนซ์ เดอ ชางจี้
อัซฮารุดดิน อับดุลเราะห์มาน
เจียงฮุ่ย
กิสเลน วัตเตรลอส
มาร์ค ดิกคินสัน
เกรซ นาธาน
ชารุจิ
มารี โดเซ่
ซินดี้ เฮนดรี้